NaiveNeuron/SloPal huggingface dataset:
P. Paška, predseda NR SR: (2006-10-24):
To boli faktické poznámky na vystúpenie pána poslanca Mečiara. Keďže tu nie je, nemôže reagovať. Končím rozpravu k uvedenému návrhu. Pýtam sa navrhovateľa, či chce ešte zaujať stanovisko k rozprave. Nech sa páči.
Jasaň, Viliam, poslanec NR SR (2014-11-27):
Ďakujem pekne, pán podpredseda. Vážená kolegyňa, keby ste niekedy zamestnávali ľudí, tak by ste zrejme takéto návrhy určite nepodali. Pretože prax hovorí o niečom inom. Hovoríte, okrem iného ste povedali, že tento návrh zákona vychádza z predpokladu, že všetky agentúry zneužívajú agentúrnu prácu. No práve opačne, nie všetky. Tu v návrhu tohto zákona, alebo cieľom návrhu je, aby sme prečistili trh s týmito agentúrami, aby tie nepoctivé jednoducho museli a boli nútené skončiť. Čiže nie je pravda to tvrdenie. Viete, a ja ako zamestnávateľ, keby som si mal vybrať agentúru dočasného zamestnávania, aby mi zabezpečila pracovníkov pre výrobný program, ktorý ja zabezpečujem, alebo pre služby, tak mne musí záležať na tom, akú mzdu títo ľudia dostávajú. Pretože ja chcem, aby pracovali dobre, poctivo, aby nevideli rozdiel medzi tými, ktorí pracujú na takom istom pracovnom procese za inú mzdu. Čiže už zamestnávateľ, keď si objednáva agentúru, v zmluve si predsa môže dať, jasne povedať, že chcem, aby títo zamestnanci dostávali takú mzdu ako moji kmeňoví. Čiže to je veľmi jednoduché a na to nepotrebujeme žiadne iné kontrolné mechanizmy. Ak mi na tom záleží, aby pracoval zodpovedne, poctivo, musí mať takú istú mzdu. A k tomu štvrtému, čo ste hovorili o tých dopravných predpisoch. Viete, pani kolegyňa, ono je to tak, že keď človek jazdí na vlastnom aute súkromne, za seba, má inú zodpovednosť, ako keď ho ja, jeho zamestnávateľ, poverím, aby vo vlastnom motorovom vozidle vykonával pracovnú cestu, za ktorú som ja zodpovedný. Ja, nie on. (Prerušenie vystúpenia časomerom.)
Šeliga, Juraj, podpredseda NR SR (2020-06-04):
Pán poslanec Svrček.
Kučerová, Viera, poslankyňa NR SR (2012-10-16):
Ďakujem, pani podpredsedníčka. Vážené kolegyne, kolegovia, vážený pán minister, dovoľte, aby som vás informovala o obsahu spoločnej správy k vládnemu návrhu zákona, ktorým sa mení a dopĺňa zákon č. 211/2000 o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, je to tlač 170. Národná rada Slovenskej republiky uznesením z 12. septembra 2012 č. 179 pridelila vládny návrh zákona na prerokovanie týmto výborom: ústavnoprávnemu výboru, výboru pre verejnú správu a regionálny rozvoj, výboru pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh odporúčali schváliť: Ústavnoprávny výbor Národnej rady Slovenskej republiky, a to uznesením z 9. októbra 2012 č. 101, výbor pre verejnú správu a regionálny rozvoj uznesením z 11. októbra 2012 č. 35 a výbor pre ľudské práva a národnostné menšiny uznesením z 11. októbra 2012 č. 36. Z uznesení výborov Národnej rady Slovenskej republiky pod bodom III tejto správy vyplývajú dva pozmeňujúce a doplňujúce návrhy, ktoré sú uvedené v časti IV spoločnej správy. Gestorský výbor odporúča o pozmeňujúcich a doplňujúcich návrhoch uvedených pod bodom 1 a 2 hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona uvedených pod bodom III tejto správy a stanovísk poslancov gestorského výboru vyjadrených v rozprave podľa § 79 ods. 4 písm. f) rokovacieho poriadku Národnej rady Slovenskej republiky odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky o prerokovaní vládneho návrhu zákona bola schválená uznesením Ústavnoprávneho výboru Národnej rady Slovenskej republiky zo 16. októbra 2012 pod č. 112. Týmto uznesením výbor zároveň poveril mňa ako spoločnú spravodajkyňu predložiť návrhy podľa § 81 ods. 2, § 83 ods. 4 a § 84 ods. 2 a § 86 zákona o rokovacom poriadku Národnej rady Slovenskej republiky. Ďakujem, pani podpredsedníčka, prosím, otvorte rozpravu.
Bugár, Béla, podpredseda NR SR (2011-05-19):
Pán poslanec Ondruš bol posledný, ktorý sa prihlásil do rozpravy, preto vyhlasujem všeobecnú rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nech sa páči.
Paška, Pavol, predseda NR SR (2013-10-18):
(Hlasovanie.) 139 prítomných, 59 za, 23 proti, 57 sa zdržalo. Tento návrh sme neschválili.
Ľ. Jahnátek, minister hospodárstva SR: (2010-02-11):
Príprava stavieb jednotlivých úsekov trasy rýchlostnej cesty R7 medzi Bratislavou a Lučencom je v štádiu procesu posudzovania vplyvov na životné prostredie podľa zákona č. 24/2006 Z. z. Najpotrebnejšia časť tejto stavby, úsek rýchlostnej cesty R7 Bratislava – Dunajská Lužná má ukončený proces posudzovania EIA so záverečným stanoviskom. Na stavbu bude v roku 2010 vypracovaná dokumentácia pre územné rozhodnutie. V súčasnosti sa pripravuje vypísanie verejnej súťaže na zhotoviteľa dokumentácie stavebného zámeru a dokumentácie pre územné rozhodnutie. O pripojení na obchvat Bratislavy rozhodol rezort dopravy po ukončení procesu posudzovania EIA úseku rýchlostnej cesty R7 Bratislava – Dunajská Lužná určením zeleného variantu stavby, čím je rozhodnuté o spôsobe pripojenia na pripravovanú diaľnicu D4 v križovatke Rovinka. Spolu so súvisiacimi úpravami na cesty I/63 bude zabezpečená distribúcia cieľovej a zdrojovej dopravy medzi Šamorínom a Bratislavou. Dohodu s Ministerstvom dopravy, pôšt a telekomunikácií Slovenskej republiky neinicioval ani Bratislavský samosprávny kraj, ani samospráva MČ Bratislava – Vrakuňa. Pán predsedajúci, skončil som.
Blanár, Juraj, podpredseda NR SR (2021-11-02):
Pán poslanec Schlosár.
Grendel, Gábor, podpredseda NR SR (2023-05-03):
Pán poslanec Stanislav Mizík ako jediný s faktickou poznámkou, nech sa páči.
Pčolinský, Peter, podpredseda NR SR (2022-11-30):
S reakciou na faktické pán poslanec Viskupič.
J. Laššáková, poslankyňa: (2006-12-06):
Cieľom môjho predloženého pozmeňujúceho návrhu bolo naozaj zefektívniť prácu Sociálnej poisťovne, zvýšiť jej kontrolu. A ja poviem, že zvážte všetci, či je to dobrý návrh alebo nie, a vyjadrite sa hlasovaním. Ďakujem. (Potlesk.)
Migaľ, Samuel, poslanec NR SR (2023-11-15):
Ďakujem veľmi pekne za slovo. Ja tu tak sedím a počúvam, ako my to ideme robiť zle, ako vy to viete robiť lepšie. To je všetko pekné. Ja by som sa chcel vás, pán Pollák, opýtať, čo vy ste konkrétne doteraz pre tých Rómov naozaj urobili. Čo okrem všetkých tých pekných, ľúbivých rečí, ktoré sme si pred malou chvíľou vypočuli, čo z toho vy ste naozaj pre Rómov urobili? Videli sme, ako ste fungovali a aj vďaka vám a vašim Rómom ste dnes aj so šéfom vašej sekty v parlamente. Videli sme, ako váš šéf sekty oklamal Rómov na východnom Slovensku. Šéf vašej sekty nás tu označil za sociálnych netvorov. Prosím vás pekne, koľko z tých päťstoeuroviek za volebné hlasy ste vyplatili tým chudobným Rómom, ktorým ste to nasľubovali? Pán Pollák, boli pre vás Rómovia naozaj plnohodnotní občania aj pred voľbami alebo iba lacné hlasy, ktoré vás vyviezli do parlamentu? My sme si mohli pred voľbami pozrieť krásne video, kde bol váš otec pán Pollák, europoslanec Peter Pollák svedkom priamej korupcie v osade v Medzilaborciach. Ako inak to dopadlo, bez trestu. Pán Pollák, vy sa tu len oháňate rómskym marketingom a rečami, ktorými manipulujete a korumpujete ľudí, ktorí sú často nevzdelaní a ľahko manipulovateľní. A potom si môžme vo večerných správach pozrieť výroky o tom, ako je Igor Matovič Ježiš Kristus. Pán Pollák, pozametajte si v prvom rade pred vlastným prahom a nechajte nás pracovať! Aj bez... (Prerušenie vystúpenia časomerom.)
Danko, Andrej, podpredseda NR SR (2024-04-30):
Poslanec Krátky. Nie je v sále, stráca poradie. Pán poslanec Pročko, pripraví sa poslankyňa Remišová.
Muňko, Dušan, poslanec NR SR (2024-02-23):
Pán poslanec, pomerne slušne si zhodnotil tú dobu, odkedy boli, výdavkové limity mali byť prijaté, pretože zahlasovali za to. Vtedy bola, sme boli opozícia, keby sme neboli za ne zahlasovali, neboli by v roku... za pani Radičovej prijaté. Viac ma mrzí, že hovoríme o rozvrate verejných financií tu stále, že tie verejné financie, tak ako ste ich nechali v tejto vláde, nikdy v histórii Slovenskej republiky neboli. Nehovoriac o tom, že ešte ste brzdili, aby boli predčasné voľby. Pretože keby už nebola bývalá, to, čo si povedal, Ódorova vláda, ktorá nespravila dohromady nič, ešte zadlžovala, ešte sa prijímali zákony, ktoré som ja navrhoval a navrhujem, aby boli všetky zrušené. A ponavrhoval som aj to, aby bol prijatý, aby sme išli na provizórny rozpočet. Som zvedavý, čo by si bol potom hovoril. Pretože jednoducho to, čo ste tu nechali, my keď sme, keď končila vláda Petra Pellegriniho, tak prakticky rozpočet bol skoro vyrovnaný. Za tie tri roky ste zadlžili tak, ako a stále sa vyhovárate. Mohli ste vystúpiť, keď padol Matovič. Mohli ste vystúpiť, keď padla vláda, a boli by sme mali rok času na prípravy seriózneho rozpočtu. Nie 30. september voľby, mesiac na to, nehovoriac o tom, že rozpočet bol konzultovaný v Bruseli a ja som presvedčený, že k rozpočtu sa táto vláda vráti, nieže sa vráti, bude sa musieť vrátiť. A ja som presvedčený, že ten rozpočet aj výdavky budú prijaté. Otázka kedy, nie tak ako, pretože za dva mesiace sa nedalo nič robiť. Dneska každý sme chytrý. Ale mali ste byť chytrí tri roky a nemuseli sme sa dneska nachádzať tam, kde sa dneska nachádzame.
Bugár, Béla, podpredseda NR SR (2019-02-12):
(Zaznievanie gongu.) Vážené panie poslankyne, vážení páni poslanci, chcem sa opýtať, či každý, kto chcel, využil právo sa zúčastniť na verejnej voľbe. Ak áno, tak vyhlasujem verejnú voľbu na kandidátov za ústavných sudcov teda za skončenú. Teraz počítajú hlasy, uvidíme, dokedy sa im to podarí, a potom sa oznámi výsledok hlasovania. Zatiaľ prerušujem rokovanie. (Prestávka. Spracúvanie výsledkov verejného hlasovania.) (Po prestávke.)
Grendel, Gábor, podpredseda NR SR (2022-06-21):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Pán poslanec Andrej Stančík ako jediný. Končím možnosť prihlásiť sa do rozpravy. Nech sa páči, pán poslanec.
Viskupič, Jozef, poslanec NR SR (2011-02-08):
Ďakujem. Keďže som tu bol oslovený priamo počas rozpravy, tak budem reagovať na pána Přidala, pána poslanca Přidala nasledovne. Ja tiež teraz neviem, či mám plakať, alebo ako ste to spomínali, lebo sa mi zdá, že pritom, ako sme schvaľovali prelamovanie prezidentského veta, bola predsa jasná dohoda. Bola jasná dohoda, že je to nerozumný návrh, nič iné nám nezostáva, tak sa to podporí a novela následne príde. Tá novela prišla a už pri predkladaní začal byť problém a urobilo sa to, čo kritizoval pán Fronc, ja som to urobil prvýkrát, pretože my sme sa bavili v trojici aj s pánom poslancom Brockom a vy ste spomínali presne nejaký úplne iný dôvod, prečo toto nepodporíte. A bolo to spomínané tým, že sme si dovolili hovoriť o platoch poslancov a tým, že platy poslancov boli schválené, bolo schválené ich zníženie. Tak ste dali predsa, dúfam, že si na ten rozhovor spomínate, do súvislosti to, že tento návrh nám nepodporíte. Tak toto teraz sa mne zdá ako úplne podpásové, a preto neviem, či mám naozaj teraz plakať, ako ste sa spýtali vy. Ďakujem.
Tomanová, Viera, poslankyňa NR SR (2011-09-13):
Ďakujem pekne, vážený pán predsedajúci, dovoľte mi, aby som reagovala na pána poslanca Ondruša, kde by som rada doplnila, že cieľavedome nebola riešená anuitná časť, a to preto, aby ľudia naďalej nevedeli, za čo a za akých podmienok si nakúpia celoživotnú rentu a či vôbec si ju dokážu z tých úspor, ktoré v dôchodkových správcovských spoločnostiach nasporia, zakúpiť. Viete, niektorí ľudia sa znižujú iba k invektívam, keď nevedia reagovať a nemajú potuchu o tom, o čom tu rozprávajú, tak ako aj pani Blahová zaútočila a zrejme nedávala pozor, keď som hovorila o tom, že v roku 2009 bola zriadená tzv. anuitná komisia, kde v nej bol dokonca zastúpený. Pani Blahová asi by sa mala najskôr zdokonaliť v tom, o čom hovorí, a nie používať invektívy rétorikou pána ministra. Ja nevidím dôvod, aby som ja vracala akúkoľvek korunu za to, čo som urobila. A, vážená pani, u pána ministra – určite videl – sú výskumné úlohy, výskumné štúdie a analýzy, ktoré sme vypracovali so štátnou tajomníčkou, a za poctivú prácu nevidím dôvod, aby niekto vracal peniaze. Pokiaľ ide o Chile, ešte veľmi rýchlo poviem. Výsledok Chile bolo, že 60 % ľudí muselo, zostali bez dôchodku a bolo im, preto Chile muselo zaviesť vlastne opakovane prvý priebežný financovaný pilier s tým, že dali ľuďom minimálny dôchodok 120 dolárov. Tí, ktorí si nenasporili vôbec, dostali 120 dolárov a tí, ktorí si niečo nasporili a bolo to menej ako 120 dolárov, tak im doplácajú. Mala som možnosť rokovať s ďalšími ministrami, argentínskym, a minister sa vyjadril, prechod na druhý pilier bola kríza, ktorá sa začala a ktorá sa vlastne ani neskončila. A treba povedal ešte jedno. Pozrite sa, prosím, čo urobilo Poľsko, Maďarsko, ako postupuje Česko v druhom pilieri a za akých podmienok Rumunsko zaviedlo druhý pilier.
Laurenčík, Milan, podpredseda NR SR (2020-11-26):
Ďakujem. Prosím, zaujmite miesto pre spravodajcu. Ja otváram rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Uzatváram možnosť prihlásiť sa do rozpravy. O možnosť vystúpenia v rozprave požiadala pani navrhovateľka, nech sa páči.
Cigániková, Jana, poslankyňa NR SR (2018-11-30):
Ja som aj zabudla, Eugen, ja som ťa chcela pochváliť. Chcela som ťa pochváliť, samozrejme, klasika už u teba, naozaj odborne, veľmi podrobne, ale chcela som ti poďakovať za zdravotníctvo, že si sa teda ozval a že si dal váhu tomu, o čom budem ja aj neskôr hovoriť. A bol si veľmi zlatý s tými tabuľkami, som ti chcela povedať, že ti tam chýba to očíslovanie, ale je to veľmi logická, logický a jasný argument. Takže ďakujem za tvoje vystúpenie.
Cicoň, Antonín, poslanec NR SR (2013-09-13):
Ďakujem za slovo, pán predsedajúci. Ja len veľmi krátko. Chcel by som poprosiť kolegov, aby si zistili, čo to je to RPMN – ročná percentuálna miera navýšenia nákladov. U týchto šmejdov je nulová. Zistite si, čo to je. Skôr by som, aby zverejnili, o koľko je ten výrobok predražený. Ale RPMN to nie, je niečo iné, ako vy si myslíte. Ďakujem.
Lehotský, Tomáš, poslanec NR SR (2022-11-30):
Ďakujem veľmi pekne, pán predsedajúci. No, doteraz sa zdalo, že zvyšky tejto vládnej koalície a vlády torpéduje len Boris Kollár v tomto parlamente nehlasovaním za vládne zákony a nehlasovaním za protikorupčné opatrenia. Najnovšie teda sa k tomu pridáva aj najsilnejší muž vládnej koalície Igor Matovič. Je to absurdný obraz, musím povedať. A k tomu, čo bolo povedané z úst ministra financií. Vypočuli sme si hromženie. Veď s niečím sa dá možno aj súhlasiť, ale pán Matovič, vy nie ste opozičný poslanec. Vy ste najsilnejším mužom tejto vládnej koalície. Vy ste predsedom najsilnejšej koaličnej strany. Hovorili ste, že táto spoločnosť kapitulovala pri riešení tohto problému. A ja sa pýtam, akým právom ste toto povedali. Akým právom? Ešte raz, vy ste najsilnejší muž najsilnejšej strany vládnej koalície. Vy ste mali tri mesiace, jeden rok na vyjednávanie s lekármi o tom, aby tá situácia nedospela do tohto bodu, v ktorom sa nachádzame dneska alebo nachádzali sme pred dvoma, troma dňami. To je vaša zodpovednosť. A ako vždycky, vy sa zbavujete zodpovednosti, zvyčajne to teda býva SaS-ka, dneska je to váš minister zdravotníctva, dneska je to váš premiér, na ktorého hádžete vinu. Dneska sú to vaši poslanci, na ktorých hádžete vinu. No ja sa teda pýtam, že keďže ste ten najsilnejší muž najsilnejšej vládnej strany, aké riešenie ponúkate tohto problému. A ešte na jednu vec by som chcel poukázať. Začalo sa tu teraz hovoriť o nejakých pozmeňujúcich návrhov, ktoré sme nevideli, ktoré opäť prinesú nejaké tie milióny do štátneho rozpočtu. Takto sa prijíma štátny rozpočet? To za chvíľku sa máme dozvedieť o pozmeňujúcich návrhoch miliónových a máme potom hlasovať bez akejkoľvek diskus... (Prerušenie vystúpenia časomerom.)
Hrnčiar, Andrej, podpredseda NR SR (2016-05-17):
Ďakujem. Končím rozpravu k tomuto bodu programu. Chcem sa opýtať, či chce k rozprave zaujať stanovisko navrhovateľ.
Figeľ, Ján, podpredseda NR SR (2013-10-25):
Žiada si záverečné slovo spravodajca? Prerušujem rokovanie o tomto bode programu. Teraz budeme pokračovať v prerušenej rozprave v druhom čítaní o vládnom návrhu zákona o pomoci v hmotnej núdzi. Je to tlač 648. Nech sa páči, pán minister Richter, aby ste zaujali miesto pre navrhovateľov, takisto spoločný spravodajca Ján Podmanický ako predseda výboru a za spravodajcu určený. Do rozpravy je ešte písomne prihlásený pán poslanec Rudolf Chmel. Je tu, takže nech sa páči, pán poslanec, máte slovo. (Pokračovanie v rokovaní o vládnom návrhu zákona o pomoci v hmotnej núdzi a o zmene a doplnení niektorých zákonov , tlač 648.)
Hatráková, Katarína, poslankyňa NR SR (2020-09-22):
Vážený pán predsedajúci, dámy a páni, ďakujem za slovo. Dovoľte mi, prosím, predniesť tento pozmeňujúci návrh k návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov a ktorým sa menia a dopĺňajú niektoré zákony (tlač 249). Pôjde o legislatívnotechnické úpravy a úpravu... a o úpravu v záujme dosiahnutia súladu s ostatnými, s ostatnými posunutými termínmi. Takže konkrétne ide: 1. V čl. II bode 1. v § 38 v odseku 13 sa slová „15. januára 2021“ nahrádzajú slovami „31. decembra 2020“. 2. V čl. III v bode 1. v § 86 odsek 1 znie: „(1) Zdravotná poisťovňa uhrádza v roku 2020 príspevok podľa § 8a, § 8b a § 30 vo forme preddavku na príspevok vo výške podľa prílohy č. 3; preddavok na príspevok poukazuje zdravotná poisťovňa najneskôr do 20. decembra 2020.“ 3. V čl. III v bode 1 v § 86 sa vypúšťa odsek 2. Doterajšie odseky 3 až 5 sa označujú ako odseky 2 až 4. 4. V čl. III v bode 1 v § 86 ods. 4 sa slová „odseku 3 písm. a) a b)“ nahrádzajú slovami „§ 8a alebo § 8b“, ďalej slová „odseku 1 písm. a) a b)“ sa nahrádzajú slovami „prílohy č. 3“ a slovo „preddavkov“ sa nahrádza slovom „preddavku“. 5. V čl. III v bode 1 v § 86 ods. 5 sa slová „odseku 3 písm. c)“ nahrádzajú „§ 30“, za slová „výškou preddavku na“ sa vkladá slovo „tento“ a slová „odseku 1 písm. c)“ sa nahrádzajú slovami „prílohy č. 3“. 6. V čl. III v bode 2. v prílohe č. 3 vo vysvetlivke sa slovo „príspevkov“ nahrádza slovami „preddavkov na príspevky“. Ďakujem za pozornosť.
Danko, Andrej, predseda NR SR (2016-12-07):
Pán poslanec Richard Raši.
Jurinová, Erika, podpredsedníčka NR SR (2013-06-05):
Prerušujem. Pán Mičovský, Janko, ešte dve minúty máš do hlasovania.
Laššáková, Jana, podpredsedníčka NR SR (2014-10-17):
Teraz dávam možnosť prihlásiť sa do rozpravy ústne. Do rozpravy, do rozpravy ústne sa hlásia páni poslanci Hraško, Fecko, Mičovský, pani poslankyňa Mezenská a posledným, piatym je pán poslanec Róbert Puci. Končím možnosť prihlásiť sa do rozpravy ústne. Nech sa páči, pán poslanec Hraško.
Kuffa, Filip, poslanec NR SR (2021-05-27):
Ešte aby som doplnil tú rozpravu, hovoril som o tom medzirezortnom pripomienkovom konaní a v programovom vyhlásení, čo máte teda napísané, že osobitne s dotknutými subjektami a verejnosťou teda budete komunikovať. A vidíte, čo sa deje. V podstate bola tu tá vyhláška, čo som povedal, Budajova, bolo medzirezortné, bolo tam veľa zásadných pripomienok. Odignorovali, vyhlásili vyhlášku. Teraz ide zákon o ochrane prírody a krajiny, to je tak dôležitý zákon. V podstate ministerstvo pôdohospodárstva 80 % alebo možno aj 90 % území Slovenska teda spravuje, ako poľnohospodárske, tak aj lesné pozemky, a jednoducho sa tí ľudia obchádzajú. Vy síce spravíte medzirezortné pripomienkové, dáte tam pripomienky, dokonca aj pri tých chránených územiach vy idete vyhlasovať, tam je povinnosť, že musíte prizvať vlastníka, ale viete, ako sa to robí? Dá sa tam čiarka, medzirezortné bolo, dá sa tam čiarka, my sme s vlastníkmi boli, ale na tie námietky, ktoré vlastníci podajú alebo dokonca vyslovený nesúhlas, že oni nechcú tie chránené územia, sa potom v tom konkrétnom výsledku v podstate absolútne neprihliada.
Jurinová, Erika, podpredsedníčka NR SR (2015-02-06):
Vyhlasujem všeobecnú rozpravu za skončenú. Pán navrhovateľ chce zaujať stanovisko, nech sa páči, máte slovo.
Číž, Miroslav, podpredseda NR SR (2015-05-13):
Ďakujem pekne. Dovoľte mi, milé kolegyne, len v rámci procedurálneho návrhu, oznámiť, že zistil som teraz cez obedňajšiu prestávku, že ma hlasovacie zariadenie vykázalo ako neprítomného na hlasovaní o zákone, ktorý predkladal pán minister Richter. Takže len by som chcel do zápisu uviesť, že hlasoval som za návrh, len ma teda hlasovacie zariadenie nevykázalo ako poslanca hlasujúceho za návrh. Ďakujem.
Leščáková, Viera, poslankyňa NR SR (2021-06-22):
Pán predsedajúci, dajte hlasovať o návrhu zákona ako celku s prijatými návrhmi, s odporúčaním gestorského výboru ho schváliť.
J. Baška, poslanec: (2004-05-27):
Ďakujem.
Kollár, Boris, poslanec NR SR (2019-09-20):
Pán kolega, vy naozaj neviete asi, čo je to dusná atmosféra. Lebo toto je jedna veľmi príjemná rodinná atmosféra a môžete byť absolútne šťastný, lebo tunák nikto do vás neútočí. Sme na jednej lodi tunák a chceme tým matkám pomôcť. Takže vy fakt nebuďte taký útlocitný, lebo to neni veľmi úplne správne na tomto mieste. Tu nikto neútočí. To by ste si mohli zažiť v budúcnosti, ale potom to by ste asi nezvládli. Dobre. Takže, viete, mňa mrzí to, že vy nič nerobíte na sto percent. Aj stropovanie dôchodkov diskriminuje ročníky ´58, ´59 a ´60. Tu idete teraz zase limitovať a riešiť len 90 % poberateľov výživného. A tunák ukazujete, že tuná keď niekto má 1 500, že ako keď sme tak slabý štát, že sa ideme pokakať z jedného 1 500-eurového výživného, tak to tuná zabaľme, lebo sme jedna banánová republika, keď jeden štát nevie nahradiť jedno výživné niekomu 1 500 eur. Tak to tu rovno zabaľte a nasypte si popol na hlavu, lebo ste neboli schopní zvládnuť financie a ekonomiku štátu. To znamená, že týchto poberateľov tých 1 500-eurových môžeme ich narátať na jednej ruke. Môže byť tých rozsudkov možno 10 alebo 20 v republike. Ale to sú bohatí ľudia, ktorí sú zodpovední a platia si tie deti, takže tam tie matky určite to náhradné výživné brať nebudú. Teraz, reagoval by som ešte na váš podnet, že, že je tuná veľa odporcov. Ja som, pevne, pevne verím, že ste sa, dúfam, vysporiadali s odporcami v SNS, lebo napríklad pani Kuciaňová, vaša koaličná, takisto tunák predtým, keď sme to predkladali, bojovala za to, že čo si to tuná dovoľujeme robiť náhradné výživné, ktoré vy tu teraz predkladáte, lebo sa môže stať, že to sa prenesie na bremeno štátu, že čo si to tuná dovoľuje Krištúfková toto predniesť. A toto tuná vystupovala pani Kuciaňová. Takže som veľmi; teda som presvedčený, že ste si toto hlavne vo svojich vlastných radoch vysporiadali. Ale musím vás aj pochváliť, že naozaj súhlasím s vami, že tie matky veľakrát sa boja podať to trestné oznámenie. Musíme tento zákon spolu prijať a musíme ho podporiť. My ho podporíme... (Prerušenie vystúpenia časomerom.)
Baránik, Alojz, poslanec NR SR (2019-06-21):
Ďakujem. Ja by som, pani kolegyňa Grausová, chcel reagovať skôr na tú neskoršiu časť vášho vystúpenia, kde uvádzate veľmi silné obvinenia, invektívy, ktoré si myslím, že sú z oblasti fake news alebo niečoho podobného o tom, že kto bol doktor Anton Rašla a že čo robil. Ak máte nejaké také poznatky, tak treba vychádzať z nejakých reálií a treba sa podľa toho nejak chovať, ale uvádzať tu tvrdenia, že niekto je vojnový zločinec alebo niečo podobné, alebo že je zločinec, si myslím, že je nemiestne. Predstavte si, že by o niekom, koho vy poznáte ako normálneho, bežného človeka, niekto tu v parlamente začal hovoriť také, takéto veci bez; samozrejme, ja viem, že vy máte nejaké zdroje informácií, ktorými sa riadite, ale to nemá miesto v parlamente. Treba si uvedomiť, že nejaký človek, ktorý žil v nejakom období a tak robil nejakú prácu, ale nerobil ju sám, ak aj bol prokurátor, tak sudca bol niekto iný. A retribučné súdy, pokiaľ viem, boli určite postihnuté tou dobou, ale to neznamená, že to bolo to isté ako súdy v 50. rokoch. Tak ja o tom niečo viem, lebo môj otec tiež bol sudca, viem, keď ho nabádali na to, aby bol extrémne prísny, ale on povedal, len podľa zákona. Takže pozor na to!
P. Hrušovský, podpredseda NR SR: (2001-10-30):
P. Delinga, poslanec: Ďakujem za udelenie slova. Pripájam sa k tomu, čo hovoril pán poslanec Baco ešte z dvoch problémov, ktoré treba otvoriť. Predovšetkým si myslím, že by v dôvodovej správe mala byť akási zmienka aj o iných orgánoch, ako sú úradníci. A to je o radách týchto fondov. Tieto rady fondov, ktoré posudzovali rozdeľovanie prostriedkov, boli zložené nielen z inštitúcií štátnych, ale aj z inštitúcií verejných alebo samosprávnych a myslím si, že tie by vedeli jasne povedať o tom, či fondy boli dobré, alebo zlé, či zle hospodárili a prečo, povedzme si, museli zobrať aj úvery. Po ďalšie chcem vedieť, že ako sa budú modifikovať ďalšie predpisy vnútorné, ktoré upravovali spravovanie týchto fondov, či to boli štatúty, a teda či aj tieto rady zostanú naďalej fungovať. Asi nie! To znamená, že  činnosť, ktorá sa posudzovala cez tieto orgány, sa vlastne dostane  do vienka štátnych úradníkov. Na toto tu nie je jasná odpoveď. Či zostanú formované nejaké rady pri ministerstvách, ktoré budú dohliadať a ktoré budú posudzovať situáciu či už v oblasti pôdohospodárstva, lesníctva a podobne. Po druhé, vieme veľmi dobre, že najviac  nám na nedostatok prostriedkov v súčasnosti trpia lesy, a to je jedno, či sú štátne, verejné, alebo súkromné a že práve štátny rozpočet je veľmi chudobný voči nášmu národnému bohatstvu lesov. Aký je predpoklad, keď sa zruší fond lesného hospodárstva, výrazného zlepšenia zdrojovej pozície voči lesníctvu? A po tretie si myslím, že aj  zdroje, ktoré vytvorili, alebo majetok, ktorý vytvorili fondy, boli aj z iných zdrojov, nielen zo štátnych, a tie preberá štát teraz. (Zaznel zvuk časomiery.)
Paška, Pavol, predseda NR SR (2012-09-20):
Hlasujeme. (Hlasovanie.) 142 prítomných, 128 za, 3 proti, 11 sa zdržalo. Máte súhlas, pani spravodajkyňa.
Bugár, Béla, podpredseda NR SR (2019-10-24):
Na vystúpenie pani poslankyne jediná faktická, pani poslankyňa Milanová. Nech sa páči.
P. Paška, predseda NR SR: (2008-02-05):
Takže budeme teraz hlasovať o návrhu uznesenia, tak ako ho predniesol pán spravodajca v znení odsúhlasených zmien. Hlasujeme. (Hlasovanie.) 80 prítomných, 78 bolo za, 2 nehlasovali. Konštatujem, že Národná rada schválila návrh uznesenia k správe o priebehu privatizácie Slovenského plynárenského priemyslu, a. s. Ďakujem pekne. Teraz, dámy a páni, vás požiadam, aby sme vykonali opakovanú voľbu člena Rady Slovenskej... (Hlas zo sály.) A, pardon, nech sa páči, pán poslanec Hrušovský. Nie je v sále. Pán poslanec Janiš nie je v sále. Pani poslankyňa Sabolová, nech sa páči, máte slovo.
Hrnčiar, Andrej, podpredseda NR SR (2017-03-28):
Ďakujem. Vyhlasujem rozpravu k tomuto bodu za skončenú. O záverečné slovo požiadala pani podpredsedníčka vlády a ministerka spravodlivosti pani Lucia Žitňanská, nech sa páči.
Hrušovský, Pavol, podpredseda NR SR (2011-03-29):
Pán poslanec...
Číž, Miroslav, podpredseda NR SR (2014-12-12):
Slovo má pán poslanec Blanár.
Slafkovský, Alexander, poslanec NR SR (2010-11-04):
Ďakujem pekne, ja si nedovolím Milana poučovať ničím, rád by som dve veci doplnil, ktoré už by sa mi ináč nedostal čas povedať dnes, a to je na jednej strane povýšenosť, arogantnosť a domýšľavosť ako v intelektuálnom prostredí často nazývaná hub rys, dá sa naozaj len múdrosťou, vznešenosťou a veľkorysosťou ju poraziť, tak ako si to Milan povedal. To je absolútna pravda. A od skupiny, ktorá sa vytvorila tak, že spojila socialistov, nacionalistov, a akože pravičiarov dohromady, toto zoskupenie, ktoré tvorilo silne fašizoidnú skupinu, nemohlo byť prijímané Európou normálne. Preto sa stalo, že tri roky ho nepustili socialisti medzi seba. Ja, pán kolega, ja ešte budem na vás reagovať, ale asi až zajtra, ja nebudem, ja viem o tom asi toľko ako vy. Viete, mňa na rozdiel od vás, Európania v slobodných voľbách zvolili a zastupoval som regióny a mestá celej, celej Európy ako zvolený zástupca nie ako ten, na ktorého príde poradie, pretože sa to strieda. Jeden, druhý, tretí, štvrtý. Mňa si vybrali, pretože som niečo vedel, dokázal, ale ukázal, takže mňa nemusíte poučovať o tom, čo je Európa.
Blanár, Juraj, podpredseda NR SR (2022-12-02):
Vážené pani poslankyne, páni poslanci, budeme pokračovať v rokovaní, tak ako sme si schválili na základe rozhodnutia Národnej rady, o skrátenom legislatívnom konaní, teda pristúpime k prvému čítaniu o vládnom návrhu zákona, ktorým sa mení a dopĺňa zákon 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a doplnení niektorých zákonov. Je to pod parlamentnou tlačou 1301, návrh na pridelenie výborom je pod tlačou 1359. Udeľujem slovo pánovi podpredsedovi vlády a ministrovi financií Igorovi Matovičovi, aby vládny návrh zákona uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a o doplnení niektorých zákonov , tlač 1301.)
Blanár, Juraj, podpredseda NR SR (2021-06-29):
Pán poslanec Šefčík sa nenachádza v sále, stráca faktickú poznámku, rovnako pán poslanec Benčík nie je v sále, stráca faktickú poznámku a rovnako aj poslanec Taraba stráca faktickú poznámku. Vyčerpali sme faktické poznámky a budeme pokračovať ďalším v rozprave, ktorým je pán poslanec Eduard Kočiš, po ňom vystúpi pán poslanec Miroslav Urban. Nech sa páči, pán poslanec, máte slovo.
Danko, Andrej, predseda NR SR (2019-09-10):
Ďakujem, dávam slovo spoločnej spravodajkyni, predsedníčke výboru pre sociálne veci poslankyni Bašistovej, aby informovala Národnú radu o výsledku rokovania výboru o tomtom návrhu zákona, aby odôvodnila návrh a stanovisko gestorského výboru.
Krištúfková, Petra, poslankyňa NR SR (2019-09-17):
Pán poslanec Burian, zopakujem to aj vám. Ako porovnávať stredoškoláčky s vysokoškoláčkami je naozaj a dokonca ešte (reakcia z pléna), áno, áno, ešte aj so študentkami základných škôl, je naozaj hlúpy argument. Poviem to aj vám. Žijeme na Slovensku (reakcia z pléna), žijeme, môžete ma nechať dohovoriť, alebo budeme voľná diskusia? Toto isté robíte aj na výbore. A vždy je to niečo chytré. Takže naozaj nie vždy je potrebné argumentovať, niekedy mlčať je zlato.
Mizík, Stanislav, poslanec NR SR (2018-02-06):
Ďakujem za slovo. Všetky stimuly sú chorá páka v ekonomike. Jeden je zvýhodňovaný na úkor druhých. Áno, sme len otroci v montážnych dielňach, ako ste konštatovali. A v tých automobilkách, to som už niekoľko ráz vravel v parlamente, raz skôr či neskôr dôjde ku krachu a bude to obdoba Detroitu. Áno, stimuly sú nekoncepčné. O tých zahraničných vlastníkoch ste tiež mali pravdu. No čo sa čudujete? Vidíte, kto a ako vládne v súčasnosti. Dnes po celom svete padajú burzy. Klesajú body, klesajú percentá, indexy. Žeby konečne nastal očistný krach? A čo potom povie minister Žiga? Do prázdnych automobilových hál čo dá, keď to skončí ako v Detroite? Aha, už viem, budú tam sklady nejakej firmy s drevom. Napríklad Taper. Alebo tam budú minulí ministri do konca života hrať pinball. Aj černochov z Detroitu by sme mohli doniesť, by sa pohrali možno aj naostro. Pozrite sa, Zeman doniesol zo zahraničia investície, náš Kiska doniesol ogrcané lietadlo. Na Slovensku je to tak.
Paška, Pavol, predseda NR SR (2014-03-25):
Faktická poznámka, pán poslanec Lipšic. Nech sa páči. Končím možnosť sa prihlásiť.
Hudák, Vazil, minister hospodárstva SR (2015-06-18):
Ďakujem pekne za slovo. Vážený pán predseda, vážené panie poslankyne, vážení páni poslanci, toto je moje vystúpenie pred vami prvé ako ministra hospodárstva, takže chcem vás pozdraviť a zároveň povedať, že je pre mňa cťou byť tuná v tomto, čo ja považujem za chrám demokracie. Verím, že je to aj chrám určitej politickej kultúry a že v rámci toho budeme aj spolupracovať. A teším sa na túto spoluprácu do budúcnosti.
Bagačka, Michal, poslanec NR SR (2013-09-25):
Ďakujem za slovo. Hej, herec ste vy dobrý celkom, herec, pán kolega, ale poďme k tomu pozmeňujúcemu návrhu. Ja, pokiaľ by som mal len rozmýšľať o tom, že by som podporil niektoré ustanovenia, určite by v tom prvom článku tretí riadok bol asi: „a súčasne ho vyzve, aby sa podrobil vyšetreniu na zistenie alkoholu, iných návykových látok“, aby som to doplnil na základe minulého týždňa aj o psychiatrické vyšetrenie. 	Ďakujem. (Potlesk.)
Viskupič, Marián, poslanec NR SR (2020-11-04):
Ďakujem za slovo. Pán kolega Kamenický, ďakujem pekne za vaše vystúpenie. Súhlasím úplne, je to fakt veľmi dôležitý zákon, tak ako už bolo povedané. Takisto súhlasím, vznik Rady pre rozpočtovú zodpovednosť, myslím si, že RRZ presvedčila o svojom význame a fakt pôsobenie pána Šramka na jej čele proste urobilo z nej jednu z najdôveryhodnejších inštitúcií v krajine, takže to, myslím, bude, bude pokračovať. Súhlasím aj s konsenzom pri prijímaní; áno, zákon je ústavný, presahuje, presahuje volebné obdobie, zasahuje do budúcich, urobíme maximum, aby sme dokázali získať dôveru opozície preňho, tak ako aj ten teda pôvodný mal, čiže urobíme maximum. Tak ako už aj pán minister avizoval, je pripravených do výboru ešte veľa zmien, a teda sľubujem, budeme sedieť, budeme, budeme tieto zmeny prezentovať a vysvetľovať aj opozícii, takže toto tiež sa stane. Mám len jednu výtku. Najprv hovoríte, že teda zmäkčujeme podmienky a že teda robíme z toho že slabý zákon, nakoniec teda hovoríte, že hrozí až nestabilita krajiny zo sankcií, čo bude až taký prísny. Trošku si to odporuje, pán kolega, ale dobre, beriem to ako politickú reč v pléne. Každopádne, teším sa na tú odbornú reč, odbornú debatu na výbore. Ďakujem pekne.
P. Muránsky, poslanec: (2004-05-13):
Chcem toto zdôvodniť. Vodohospodársky chránené územia obsahujú na území Slovenska takmer 7-tisíc km2, čo je viac ako 14 % z celkového územia Slovenskej republiky. Vzhľadom na to, že ide o rozsiahle územie, zákon pripúšťa osobitný postup na týchto územiach. Osobitný postup je však podmienený splnením podmienky, že ide o verejnoprospešné stavby podľa osobitných predpisov alebo sa v procese posudzovania vplyvov na životné prostredie podľa zákona č. 127/1994 Z. z. (tzv. EJA) preukáže, že navrhované technické riešenia zabezpečia účinnú ochranu vôd a vodných pomerov. Ak by sme takto nepostupovali, myslím si, že by sme išli do extrémnych pomerov predloženého návrhu zákona. Ďakujem pekne.
Blanár, Juraj, podpredseda NR SR (2021-07-23):
Pán poslanec, môžem na chvíľočku? Pani ministerka, chcem, aby to zaznelo, aby pani ministerka ma neoznačila, že som nerešpektoval to, čo ma požiadala. Pani ministerka namieta, že pán poslanec Fico nehovorí k veci. Ja sa domnievam, že hovorí k veci, ale je potrebné, aby som toto vyjadril, a myslím si, že pán poslanec Fico sám vo svojom vystúpení...
Droba, Juraj, poslanec NR SR (2014-03-20):
Pán kolega Jarjabek, tým, že sa podieľate na inštitucionalizácii manželstva v rámci Ústavy Slovenskej republiky, tak ste sa urobili absolútne salto mortale a ste v totálnom rozpore s tým, čo dnes predstavuje moderná európska ľavica. Mňa naozaj zaujíma, čo na toto povedia vaši kolegovia z PES-a. Fakt naozaj úprimne ma zaujíma, či vás pochvália, či vám poklepkajú po pleciach alebo ako zareagujú. Skúste si nejako zjednotiť v rámci vašej strany, čo vlastne zastávate, lebo keby ste sa na to spýtali kolegu Blahu, tak ten podľa mňa teraz si trieska hlavu o stenu, že bude musieť s vami hlasovať za to, za čo hlasujete. Vaša prominentná europoslankyňa Flašíková-Beňová, takisto si myslím, keby tuná sedela, tak by asi urobila všetko pre to, aby nemusela hlasovať za to, čo vy tu teraz navrhujete a predkladáte. A ešte na záver trošku s humorom a úsmevom, lebo vy máte brilantnú slovenčinu, postrehol som, že ste pani Laššákovú nazvali podpredsedkyňou, a nie podpredsedníčkou. A robí mi obrovskú radosť, že vás môžem opraviť. (Povedané s úsmevom.) Ďakujem.
Danko, Andrej, predseda NR SR (2018-02-06):
Tak môžem prerušiť schôdzu?
Šuca, Peter, poslanec NR SR (2017-11-30):
Ďakujem pekne za slovo. Vážený pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Skončil som, dajte, prosím, hlasovať.
Matovič, Igor, podpredseda vlády a minister financií SR (2021-07-01):
Chcel by som vás, pán poslanec, potom poprosiť, aby ste nabudúce nedávali otázky, o ktorých viete, že sú zbytočné, tak ako ste povedali, v tej vašej poznámke, lebo naozaj chcieť, aby vám v čase, keď ešte nie je pripravený rozpočet na rok 2022 alebo teda ten výhľadový trojročný rozpočet, a to by ste ako poslanec mohli vedieť, chcieť, aby vám niekto dopredu hovoril, čo sa udeje za pol roka, je také trošku naivné. Takisto by ste ako poslanec mohli vedieť, že ešte len začínajú rokovania s Európskou komisiou na nasledujúce programové obdobie, kde sa ešte len partnerská dohoda vlastne vyrokováva a takisto klásť otázku takúto svedčí skôr o tom, že ste úplne neznalý veci alebo zlomyseľný. Takže poprosil by som nabudúce, aby ste sa správali zodpovednejšie.
Sulík, Richard, predseda NR SR (2011-03-24):
Pán poslanec Beblavý.
Ľ. Jahnátek, minister hospodárstva SR: (2007-06-19):
K navrhovanej zmene predmetného zákona ministerstvo hospodárstva pristupuje na základe toho, že operačný program, prostredníctvom ktorého ministerstvo hospodárstva plánuje poskytovať dotácie podnikateľom z oblasti priemyslu, vrátane potravinárskeho a stavebných výrobkov, nemá podporu v uvedenom zákone. S cieľom odstrániť túto prekážku ministerstvo navrhuje doplniť § 6 písm. e) a f) zákona č. 575/2001 Z. z. o organizácii činnosti vlády, ktoré ustanovujú kompetenciu podpory malého a stredného podnikania a podnikateľského prostredia vo všeobecnosti tak, že výnimka ustanovená v § 6 písm. a) nebude platiť pri poskytovaní dotácií pre potravinárstvo a výrobu stavebných výrobkov a ministerstvo hospodárstva bude môcť poskytovať dotácie aj týmto odvetviam. Súčasne ministerstvo navrhuje doplniť § 7 ustanovujúci kompetencie ministerstva financií z dôvodu, aby sa skutočný výkon právomoci tohto ministerstva, tak ako vyplýva z osobitných predpisov, premietol aj do kompetenčného zákona. Túto zmenu sme do návrhu zapracovali z podnetu Ministerstva financií Slovenskej republiky. Vážený pán predsedajúci, panie poslankyne, páni poslanci, keďže navrhovanú zmenu kompetenčného zákona si vyžiadala pripravovaná implementácia operačného programu a schválenie predloženého návrhu zákona nebude mať žiadne dôsledky na štátny rozpočet, na iné verejné rozpočty, na zamestnanosť ani na životné prostredie, dovoľujem si vás požiadať o podporu predloženého návrhu zákona. Ďakujem za pozornosť.
Mičovský, Ján, poslanec NR SR (2012-12-17):
Dovoľujem si, ďakujem veľmi pekne za slovo, vážená pani podpredsedníčka. Len veľmi spontánne, dovolím si zareagovať na to, že ako obyvateľ východného Slovenska a milovník krajiny nielen horskej, ale aj nížinnej chcem povedať, že považujem znenie tohto dohovoru za veľmi správne, pretože ak si rozmeníme slová tohto dohovoru na drobné, tak vlastne týka sa nás to pomerne bezprostredne v tom, že jedinou krajinou, ktorá nie je členom Európskej únie a hraničí so Slovenskom, je Ukrajina. A práve mnohé skúsenosti s vodným tokom rieky Uh, ktorý síce v podstate, keby sme povedali, možnože pramení, jeden z jeho zdrojov je aj na území Slovenska, ale prechádza potom Ukrajinou, prináša v období povodní, ale aj v období kľudného vodného režimu na územie Slovenska množstvo vecí, ktoré by teda vodné toky obsahovať nemali. Takže považujem v tejto súvislosti z praktického pohľadu tento návrh rozšírenia na krajiny, ktoré nie sú súčasťou Európskej únie, za veľmi dôležitý aj práve z pohľadu Slovenskej republiky a osobne ho vítam. Ďakujem, len toľko.
Laššáková, Jana, podpredsedníčka NR SR (2013-03-14):
Ďakujem pekne, pán minister, za uvedenie vládneho návrhu zákona. Dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
M. Číž, podpredseda NR SR: (2007-02-07):
Pani poslankyňa Biró, naozaj ste presvedčená, že nedochádzalo prv k zásadným problémom a vážnym problémom? Že nie sú desiatky ľudí, ktorí majú pokazený život tými nezmyselnými atakmi, na ktoré bol práve zneužitý tento zákon? Aký je problém alebo čo bráni trošku korektnému človekovi, aby pracoval s právnym inštitútom, ktorý je v správnom práve úplne samozrejmý a štandardný, a to je práve ten inštitút, ktorý sme zámerne prebrali z európskej smernice, aby náhodou niekto nehovoril, že to je náš pokus čosi tu nejakým spôsobom mystifikovať. Máte tam v tom odôvodnení aj termín, ktorým používajú náš zákon zjavne neopodstatnený. Alebo v zjavnom rozpore s účelom zákona. Také čosi existuje, a to ste mali aj vy, pán poslanec Gál, to, čo ste tu teraz navyprávali, prekristoverany, čo všetko, aké divadlo robíme my a podobne. Veď už dobre. Pevne verím, že tá verejnosť to sleduje a že nejako to vyhodnotí. Vážne nejde absolútne o nič iné, iba ide o to, nájsť elementárny zmysel pre korektnosť, pre štandardizáciu právnych predpisov. Toto, o čom hovoríme, to postráda čo len minimálnu snahu o to rešpektovať elementárne právne východiská. Je mi z toho ľúto.
Jurinová, Erika, poslankyňa NR SR (2016-10-12):
Ďakujem pekne. Chcem poďakovať pani kolegyni Sárközy za taký prechod legislatívou, aj európskou, aj možno, že spomenula aj legislatívne pravidlá v jednotlivých krajinách Európskej únie, a som veľmi rada a považujem to za veľké plus tejto novely, že sa naozaj ministerstvo púšťa do regulácie on-line hazardu alebo on-line gamblingu, alebo ja už neviem ako sa to, tak on-line gambling ste používali. Je to veľmi dobrá vec. Ale na druhej strane nepáči sa mi, a do toho ste sa už vôbec nepúšťali, aj keď ste možno, že popísali niektoré tie patologické javy, ktoré súvisia s gamblingom, tak zabudli ste dodať, že práve niektorými úpravami, práve regulácie hazardu v tých kamenných budovách dôjde možno ešte k zhoršeniu stavu našej populácie v oblasti poskytovania, alebo nie poskytovania, ale v oblasti proste hráčstva a patologického hráčstva. Takže áno, na jednej strane veľmi pozitívne vnímam, že vláda má záujem riešiť on-line gambling, je to naozaj ťažká výzva. A ja verím, že ten spôsob, ktorý zvolili, bude mať aj účinnosť. Na druhej strane aj to, čo som vo svojom príspevku zasa hovorila, že vidím tam veľa nášľapných mín, ktoré môžu situáciu na Slovensku ešte zhoršiť, že nebuďme teda zameraní len na príjem do štátneho rozpočtu, aj keď aj to je dôležité, ale povedzme si, že či sme schopní podať tým ľuďom, korí budú potrebovať pomocnú ruku, v skutočnosti ju naozaj aj podať, že či budú ochotní, či bude ochotná vláda dať na to peniaze. Ďakujem.
M. Hort, podpredseda NR SR: (2008-07-01):
Otváram rozpravu. Konštatujem, že do rozpravy som dostal písomné prihlášky. Sú to títo páni poslanci: pán poslanec Martin Fronc, ďalej, Rudolf Bauer, Jaroslav Ivančo a Peter Markovič. Po vystúpení pani spravodajkyne a týchto štyroch  prihlásených písomne bude možnosť prihlásiť sa do rozpravy ústne. Skôr než vám dám slovo, pani poslankyňa, je ešte jedna vec. Vidím tu pána Mikloška. Pán poslanec ja som na úvod popoludňajšieho rokovania  oboznámil Národnú radu, aký bude ďalší postup prerokovávania bodov. A ten bod, ktorý sa týka vás a pána Minárika, nebude dnes popoludní na rokovaní Národnej rady. To hovorím len, aby ste boli informovaný. O ďalšom postupe vo vzťahu k tomu vášmu bodu vám viac nepoviem, lebo o ňom neviem. Ďakujem pekne. Pani poslankyňa Smolková, nech sa páči, máte slovo.
Paška, Pavol, predseda NR SR (2012-10-18):
Hlasujeme o návrhu skrátiť lehotu na návrhy, ktoré odzneli dnes v rozprave. (Hlasovanie.) 133 prítomných, 131 za, 1 proti, 1 sa zdržal. Máme súhlas, takže môžeme hlasovať.
Bugár, Béla, podpredseda NR SR (2017-10-11):
Pán poslanec Klus ako jediný sa hlási s faktickou. Nech sa páči.
Blanár, Juraj, podpredseda NR SR (2022-04-29):
Pán poslanec Jarjabek s faktickou poznámkou na vystúpenie pani poslankyni Vaľovej.
Bugár, Béla, podpredseda NR SR (2018-11-29):
Pán poslanec Krajniak, môžte reagovať.
Poliačik, Martin, poslanec NR SR (2011-02-02):
Budeme teda hlasovať o vrátenom zákone ako celku s odporúčaním gestorského výboru ho schváliť. Prosím, dajte hlasovať.
Glváč, Martin, podpredseda NR SR (2017-12-06):
Ďakujem. Prerušujem rokovanie o tomto bode programu. Nasledujúcim bodom programu je návrh rozpočtu Exportno-importnej banky na rok 2018 . Návrh je uverejnený ako tlač 736 a správa výboru pre financie a rozpočet ako tlač 736a. Prosím ministra financií Slovenskej republiky Peťa Kažimíra, aby návrh rozpočtu uviedol. Nech sa páči, pán minister.
Hrnčiar, Andrej, podpredseda NR SR (2018-10-17):
Prerušujem rokovanie o tomto bode programu, teda dávam slovo spoločnému spravodajcovi z ústavnoprávneho výboru, poslancovi Jozefovi Ježíkovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
M. Fedor, poslanec: (2008-05-14):
Novelizačná úprava rieši problematiku zneužívania tiesňových volaní, zosúlaďuje prístup k zneužívaniu tiesňových volaní a existujúce a v praxi používané tiesňové linky jednotlivých záchranných zložiek. Ide predovšetkým o to, aby inštitúcia a ľudia, ktorí zodpovedajú za rýchlu pomoc, v prípade ohrozenia životov a majetkov občanov neboli zavalení telefonátmi od tých, ktorí volajú len pre zábavu alebo z dlhej chvíle. Práve pre nich bude určená možnosť udelenia pokuty v priestupkovom konaní až do výšky 50 000 korún. Očakávam, že hrozba sankcie bude pôsobiť preventívne a odstrašujúco pre tých, ktorí tieto život zachraňujúce čísla svojimi aj viacnásobnými telefonátmi obsadzujú a tým znefunkčňujú. Na privolanie záchranných zložiek integrovaného záchranného systému v tiesni je zriadené jednotné európske číslo 112. Podľa súčasne platnej právnej úpravy sa priestupku dopustí ten, kto zneužije linku tiesňového volania tak, že úmyselne vyžiada poskytnutie pomoci, ktorá nebola potrebná, alebo úmyselne blokuje linku tiesňového volania. Za takýto priestupok môže byť udelená sankcia až 50 000 korún. V súčasnosti sa to však týka len čísla 112. V súčasnosti sa však v praxi používajú aj tiesňové linky 150, 155 a 158, ktoré sú medzi obyvateľstvom veľmi populárne. Súčasná legislatívna úprava neumožňuje ich zneužívanie považovať za priestupok. Vzhľadom na uvedené navrhujem, aby zneužívanie tiesňových liniek 150, 155 a 158 bolo považované taktiež za priestupok. Význam tohto prístupu spočíva najmä v odstrašujúcom efekte sankcie, teda skôr sa posilňuje preventívny charakter tohto opatrenia. Tento zámer som konzultoval s viacerými zodpovednými predstaviteľmi Policajného a Hasičského zboru. Potvrdili, že tento problém im značne sťažuje a vo veľa prípadoch aj úplne znefunkčňuje ich prácu. Na ilustráciu, samozrejme, závisí to od regiónu, uvediem príklad, že policajti majú v priemere z troch telefonátov relevantný len jeden, ostatné telefonáty sú zneužívaním linky, len keď vytiahnem iný z krajov, tak sa ukáže, že hasiči mali za minulý rok takmer 30 000 telefonátov, ale len dve tisícky z toho boli zmysluplné. Ťažisko tejto novely teda spočíva v odstrašení a v odradení všetkých, ktorí si krátia chvíľu neopodstatneným vyvolávaním na linky tiesňového volania. Vážený pán predseda, vážené kolegyne, kolegovia, týmto si vás dovoľujem požiadať o podporu predmetnej novely zákona. Ďakujem pekne za pozornosť.
Ódor, Ľudovít, predseda vlády SR (2023-05-25):
Ja by som len, len poďakoval. Ďakujem pekne za, za tie priania. Urobíme maximum, čo sa dá.
Žiga, Peter, podpredseda NR SR (2024-02-15):
Ďakujem, pán minister. Keďže neevidujem od pána poslanca doplňujúcu poznámku, prejdeme k piatej otázke, ktorú položila pani poslankyňa Števulová, je adresovaná ministerke zdravotníctva Zuzane Dolinkovej. Máme napísaného vás, že ju budete zastupovať, takže kladiem otázku. „Mali ste pri schvaľovaní novely zákona č. 300/2005 na rokovaní vlády dňa 6. 12. 2023 informáciu, že zákonom sa schvaľuje premlčacia doba aj pre trestný čin znásilnenie, a hlasovali ste za schválenie tejto novely s týmto vedomím?“ Nech sa páči, pán minister, odpovedajte za pani ministerku zdravotníctva.